สวัสดีครับ รบกวนสอบถามครับ ผมต้องฉีดกระตุ้นพิษสุนัชบ้าไหมครับผมได้เคยมีการฉีดวัคซีนป้องกันโรคพิษสุนัขบ้าแบบครบคอร์สไปแล้ว เมื่อวันที่ 21 ธันวาคม 2563และได้ทำการฉีดกระตุ้นไป ดังนี้กระตุ้น 1 เข็ม วันที่ 26 มกราคม 2564กระตุ้น 1 เข็ม วันที่ 2 กุมภาพันธ์ 2564กระตุ้น 1 เข็ม วันที่ 12 กรกฏาคม 2564และล่าสุด กระตุ้น 1 เข็ม วันที่ 13 กันยายน 2564และพอมาวันนี้ วันที่ 11 ตุลาคม 2564 ได้โดนน้ำลายแมวกระเด็นเข้าตา ผมจะต้องไปฉีดกระตุ้นอีกไหมครับ
สวัสดีค่ะ หากเคยฉีดวัคซีนพิษสุนัขบ้าครบคอร์สแล้วเมื่อ 21 ธ.ค.63 และได้ฉีดกระตุ้นไปหลายครั้ง โดยล่าสุดฉีดไปเมื่อ 13 ก.ย. 64 เมื่อโดนน้ำลายแมวกระเด็นเข้าตาในวันนี้ ไม่จำเป็นต้องฉีดกระตุ้นอีกค่ะ เพราะระดับภูมิคุ้มกันยังคงสูงเพียงพอในการป้องกันการเกิดโรคได้โดยปกติ เมื่อฉีดวัคซีนครบ 4-5 เข็มแล้ว ร่างกายก็จะมีภูมิคุ้มกันไปได้นานประมาณ 1 ปี ดังนั้น หากเป็นคนที่ต้องสัมผัสกับสัตว์บ่อยๆ ก็ให้ฉีดกระตุ้น 1 เข็มที่ 1 ปี แล้วหลังจากนั้น ก็ให้กระตุ้นอีก 1 เข็มทุก 2-3 ปี ร่างกายก็จะมีภูมิคุ้มกันที่สูงไปตลอด และไม่จำเป็นต้องฉีดกระตุ้นในระหว่างนั้นเมื่อโดนสัตว์กัดหรือข่วนค่ะสำหรับน้ำลายแมวที่กระเด็นเข้าตา ควรล้างตาด้วยน้ำสะอาด หรือน้ำยาสำหรับล้างตา เพื่อป้องกันการติดเชื้อและเกิดเยื่อบุตาอักเสบตามมาค่ะ